b'\n_START_ARTICLE_\nUruguayn mets\xc3\xa4politiikka\n_START_SECTION_\nSellutehdashankkeet\n_START_PARAGRAPH_\nMets\xc3\xa4liitto-ryhm\xc3\xa4\xc3\xa4n kuuluva suomalainen selluloosayhti\xc3\xb6 Mets\xc3\xa4-Botnia ja espanjalainen Ence ovat rakentamassa Uruguayhin kahta selluloosatehdasta, mitk\xc3\xa4 ovat aiheuttaneet kiivasta vastustusta Argentiinassa. Argentiinan presidentti Nestor Kirchner oli ilmoittanut, ett\xc3\xa4 Suomen pit\xc3\xa4isi auttaa ongelman ratkaisemisessa p\xc3\xa4iv\xc3\xa4\xc3\xa4 ennen kuin ulkomaankauppaministeri Paula Lehtom\xc3\xa4ki ilmoitti, ettei tulekaan Etel\xc3\xa4-Amerikan vierailullaan Argentiinaan. 20. huhtikuuta 2006 Argentiinan ulkoasiainministeri Jorge Taiana sanoi odottaneensa Suomelta suurempaa osallistumista Botnian negatiivisen asenteen v\xc3\xa4hent\xc3\xa4misess\xc3\xa4 ja ongelman ratkaisussa. Lehtom\xc3\xa4ki vierailee Chiless\xc3\xa4, Perussa ja Uruguayssa. Botnia oli ilmoittanut keskeytt\xc3\xa4v\xc3\xa4ns\xc3\xa4 rakennusty\xc3\xb6t vain kymmeneksi p\xc3\xa4iv\xc3\xa4ksi, kun Ence puolestaan oli suostunut pys\xc3\xa4ytt\xc3\xa4m\xc3\xa4\xc3\xa4n ne pyydetyksi kolmeksi kuukaudeksi.'